Στέγη Ελληνικών Χορωδιών

52° Κοντσέρτο της Χορωδίας Τρίπολης
2016-03-21 20:00 (Europe/Athens) | ΜΑΛΛΙΑΡΟΠΟΥΛΕΙΟ Θέατρο Τρίπολης, Τρίπολη, Ελλάδα
Η ΧΟΡΩΔΙΑ ΤΡΙΠΟΛΗΣ επανέρχεται, ενόψει καινούργιου χρόνου, στον γνώριμο ρυθμό δραστηριότητάς της, με δύο εξαιρετικές εκδηλώσεις, τις οποίες θα χάσουν όσοι δεν τις παρακολουθήσουν:
Το 52° Κοντσέρτο της Χ.Τ. με το διεθνές “ντουέτο” (πιάνο βιολοντσέλο), Μαρία Παπαπετροπούλου και Σεντέφ Ερτσεντίν (Βραβείο Ιπεκτσί), Ελλάδα-Τουρκία, αντίστοιχα, παρουσιάζεται στο “Μαλλιαροπούλειο θέατρο” τη Δευτέρα 21 Μάρτη και ώρα 8.00 το βράδυ. Θα είναι μια βραδιά μαγείας, για όσους παρακολουθήσουν τη Συναυλία, αφού θ’ απολαύσουν ένα “Μουσικό ταξίδι στη Λατινική Αμερική”!
Η εκδηλώση θα είναι με ελεύθερη είσοδο για το κοινό.
πληροφορίες για την δεύτερη εκδήλωση της Χορωδίας Τρίπολης

Η χορωδία “Ορφέας” Τρίπολης με τον Γιάννη Μαρκόπουλο στην Καλαμάτα
2016-03-23 20:30 | Μέγαρο Χορού Καλαμάτας, Καλαμάτα, Ελλάδα
Η χορωδία “ΟΡΦΕΑΣ” Τρίπολης, ανταποκρινόμενη στην πρόσκληση για
συνέχιση της συνεργασίας μας με το μεγάλο μας συνθέτη Γιάννη Μαρκόπουλο,
συμμετέχει στην παρουσίαση του έργου “ΕΛΕΥΘΕΡΟΙ ΠΟΛΙΟΡΚΗΜΕΝΟΙ” (ποίηση
Διονυσίου Σολωμού), που θα πραγματοποιηθεί στο πλαίσιο των εκδηλώσεων της
επετείου κήρυξης της Ελληνικής Επανάστασης στην Καλαμάτα (23η Μαρτίου
1821).
Η λαϊκή λειτουργία “ΕΛΕΥΘΕΡΟΙ ΠΟΛΙΟΡΚΗΜΕΝΟΙ” θα παρουσιαστεί
για πρώτη φορά στο κοινό της Καλαμάτας και το έργο θα αποδώσει πολυμελής
ορχήστρα με τέσσερις (4) σολίστ και την Χορωδία «Ορφέας» Τρίπολης (μουσική
διδασκαλία και διεύθυνση χορωδίας Μο Χριστίνα Αθανασοπούλου), υπό τη
μουσική διεύθυνση του Γ. Μαρκόπουλου.
Η συναυλία θα δοθεί στις 23 Μαρτίου 2016, ημέρα Τετάρτη και ώρα 8.30
μ.μ. στο Μέγαρο Χορού Καλαμάτας και εντάσσεται στο πλαίσιο των
εκδηλώσεων της επετείου κήρυξης της Ελληνικής Επανάστασης στην Καλαμάτα.
Η προπώληση εισιτηρίων για τη συναυλία, η οποία οργανώνεται από τον Δήμο
Καλαμάτας και την Κοινωφελής Επιχείρηση «Φάρις» ξεκινά το Σάββατο 19
Μαρτίου, στο Δημοτικό Πνευματικό Κέντρο Καλαμάτας.
Τιμή εισιτηρίου είναι 10 ευρώ και 5 ευρώ φοιτητικό – μαθητικό.

Συναυλία της Χορωδία Τρίπολης
2016-03-25 20:00 | ΜΑΛΛΙΑΡΟΠΟΥΛΕΙΟ Θέατρο Τρίπολης, Τρίπολη, Ελλάδα
Η ΧΟΡΩΔΙΑ ΤΡΙΠΟΛΗΣ επανέρχεται, ενόψει καινούργιου χρόνου, στον γνώριμο ρυθμό δραστηριότητάς της, με μια εξαιρετική εκδήλωση, στην οποία θα χάσουν όσοι δεν την παρακολουθήσουν:
Για πρώτη φορά στην 30χρονη ιστορία της η Χ.Τ. (Μικτό τμήμα) συμμετέχει στις Γιορτές του Ευαγγελισμού, στην Τρίπολη (Μαλλιαροπούλειο θέατρο), ανήμερα της Εθνικής επετείου (ημέρα Παρασκευή και ώρα 8.00 το βράδυ). Το φιλότεχνο -και όχι μόνο- κοινό, θα πλημμυρίσει από εθνική υπερηφάνεια, με τα 15, περίπου, τραγούδια της Συναυλίας “Θέλει αρετήν και τόλμην η Ελευθερία”! Το πρόγραμμα θα ποικίλουν οι ηθοποιοί, Μάνια Νταϊφώτη και Μάνος Πετούσης, με απαγγελίες σε ποιήματα της Ημέρας!
Η εκδήλωση θα είναι με ελεύθερη είσοδο για το κοινό.

¨Ευαγγελίστρια 2016¨ με την συμμετοχή της Βυζαντινής Παραδοσιακής Χορωδίας «ΘΕΟΔΩΡΟΣ ΦΩΚΑΕΥΣ»
2016-04-09 20:00 | Ι.Ν. Ευαγγελίστριας Πειραιώς, Αθήνα, Ελλάδα
Το Σάββατο στις 9 Απριλίου 2016 και ώρα 7.00 μ.μ. , η Βυζαντινή Παραδοσιακή Χορωδία «ΘΕΟΔΩΡΟΣ ΦΩΚΑΕΥΣ» υπό την διεύθυνση του Πρωτοψάλτη & Μουσικοδιδάσκαλου Χαράλαμπου Θεοτοκάτου, πρόκειται να πραγματοποιήσει Συναυλία Βυζαντινής Εκκλησιαστικής Μουσικής στα πλαίσια των ¨Ευαγγελιστριών 2016¨, με τον Βυζαντινό Χορό ” ΕΝ ΨΑΛΤΗΡΙΩ”.
Συμμετέχει ο Παιδικός Χορός του Σχολείου Ψαλτικής. Διευθύνει ο Πρωτοψάλτης Κωνσταντίνος Φωτόπουλος.
Η συναυλία θα λάβει μέρος στον Ι.Ν. Ευαγγελίστριας Πειραιώς.

Αφιέρωμα στον Μάνο Χατζιδάκι και Νίκο Γκάτσο από την Χορωδία της Λέσχης Φιλομούσων Λάρισας
2016-04-16 20:30 | Δημοτικού Ωδείου Λάρισας, Λάρισα, Ελλάδα
Η Χορωδία της Λέσχης Φιλομούσων Λάρισας ( γυναικείο & μεικτό τμήμα ),υπό τη δ/νση της κ. Μάγδας Αλεξανδρή – Δημόκα, διοργανώνει χορωδιακή εκδήλωση – αφιέρωμα στους μεγάλους δημιουργούς Μάνο Χατζιδάκι και Νίκο Γκάτσο στις 16-4 -2016, ημέρα Σάββατο και ώρα 19.30, στην αίθουσα του Δημοτικού Ωδείου Λάρισας.
Στη συναυλία θα λάβει μέρος και η Χορωδία του Θουκυδίδειου Πολιτιστικού Οργανισμού Δήμου Αλίμου υπό τη δ/νση του κ. Γιώργου Μπακόπουλου.
Η όλη εκδήλωση τελεί υπό την αιγίδα της Περ/κής Ενότητας Λάρισας και της Αντιδημαρχίας Πολιτισμού & Επιστημών του Δήμου Λαρισαίων και τελείται σε συνεργασία με το Δημοτικό Ωδείο Λάρισας

Ωδές και Ικεσία
2016-04-18 21:30 | Συνεδριακό και Πολιτιστικό Κέντρο του Πανεπιστημίου Πατρών, Πάτρα, Ελλάδα
Αρχίζει την Τρίτη η προπώληση των εισιτηρίων, της πρώτης από τις δύο μεγάλες Πασχαλινές συναυλίες, που ετοιμάζει η ΠΟΛΥΦΩΝΙΚΗ, με το γενικό τίτλο: ‘’ΩΔΕΣ ΚΑΙ ΙΚΕΣΙΑ’’ και η οποία θα πραγματοποιηθεί στο Συνεδριακό και Πολιτιστικό Κέντρο του Πανεπιστημίου Πατρών, τη ΔΕΥΤΕΡΑ 18 Απριλίου (εβδομάδα πριν από τη Μεγάλη) στις 8.30 το βράδυ, με τη συμμετοχή της ΜΙΚΤΗΣ ΧΟΡΩΔΙΑΣ (Διεύθυνση: Σταύρος Σολωμός), της ΦΙΛΑΡΜΟΝΙΚΗΣ ΟΡΧΗΣΤΡΑΣ (Διεύθυνση: Αρχιμουσικός, Γιώργος Μπουρδόπουλος) και της ΝΕΑΝΙΚΗΣ ΧΟΡΩΔΙΑΣ (Διεύθυνση: Ελένη Παπαδοπούλου- Αραβαντινού).
Στη συναυλία θα ερμηνευτεί για πρώτη φορά στην Πάτρα, το ‘’Πνευματικό εμβατήριο’’ του Άγγελου Σικελιανού, σε μουσική, Μίκη Θεοδωράκη, και σε επεξεργασία για Φιλαρμονική Ορχήστρα, σολίστ και Μικτή Χορωδία του Βασίλη Τενίδη. Τα σολιστικά μέρη θα ερμηνεύσει ο διακεκριμένος βαρύτονος, Αρκάδιος Ρακόπουλος.
Εκτός των άλλων επίκαιρων Ύμνων και θρησκευτικών έργων, θα ερμηνευτούν, η λειτουργία του Βέλγου συνθέτη, Andre Waignein: ‘’ Missa Tornacum’’, αλλά και το έργο του σύγχρονου Έλληνα συνθέτη και Ακαδημαϊκού, Θεόδωρου Αντωνίου: ‘’Οράσοις όψονται’’ [προφητεία Ιωήλ]. Στο ρόλο του αναγνώστη, ο καταξιωμένος Πατρινός λογοτέχνης- φιλόλογος, Κώστας Λογαράς.
Στη συναυλία θα μετάσχει ακόμα, η διεθνούς φήμης μέτζο σοπράνο, Ειρήνη Καράγιαννη, την οποία θα συνοδεύσει στο πιάνο, η Αναπληρώτρια Καλλιτεχνική Διευθύντρια του Οργανισμού, Έφη Καββαδία- Ζέρβα.
Η προπώληση των εισιτηρίων
(γενική είσοδος € 10.-, φοιτητές- μαθητές, άνεργοι, μέλη του Οργανισμού € 7.-) για τη μεγάλη αυτή συναυλία, θα γίνεται από τα καταστήματα ‘’Discover your Way’’ και οπτικά ‘’Καραμούζη’’, αλλά και από τα γραφεία του Οργανισμού και θα είναι ανάριθμα.
Η συναυλία θα πραγματοποιηθεί με την υποστήριξη του ΟΡΓΑΝΙΣΜΟΥ ΛΙΜΕΝΟΣ ΠΑΤΡΩΝ και θα μεταδοθεί απ’ ευθείας από την ΕΡΤ ΠΑΤΡΑΣ. ΜΕΓΑΣ ΧΟΡΗΓΟΣ θα είναι το IONIAN CHANNEL. Χορηγοί: ELITE, Κατάστημα ‘’Mπιζζζ!’’ και Εστιατόριο ‘’Αλάμπρα’’. Χορηγοί επικοινωνίας: οι εφημερίδες ΠΕΛΟΠΟΝΝΗΣΟΣ, ΣΥΜΒΟΥΛΟΣ ΕΠΙΧΕΙΡΗΣΕΩΝ, ΑΧΑΙΚΟΣ ΤΥΠΟΣ, ο τηλεοπτικός σταθμός LEPANTO T/V,
Οι ιστότοποι: ΤΗΕ BEST, TEMPO 24, PATRAS EVENTS, JUNIORS CLUB και ο ραδιοφωνικός σταθμός ΑΝΤ1 RADIO PATRAS.
Πληροφορίες, στη Γραμματεία του Οργανισμού, Κορίνθου 280- Γούναρη, τηλ. 2610 222.248 και 2610 279.679, καθημερινά πρωί και απόγευμα. www.polyphonikipatras.gr

Πορεία προς το Πάθος- Ύμνοι και Θρήνος
2016-04-20 21:00 | Συνεδριακό Κέντρο του ΤΕΙ Πάτρας, Πάτρα, Ελλάδα
Δεύτερη μεγάλη συναυλία της ΠΟΛΥΦΩΝΙΚΗΣ, με το γενικό τίτλο: ‘’Πορεία προς το Πάθος- ΄Ύμνοι και Θρήνος’’ και η οποία θα πραγματοποιηθεί στο Συνεδριακό Κέντρο του ΤΕΙ Πάτρας, τη Τετάρτη 20 Απριλίου (εβδομάδα πριν από τη Μεγάλη) στις 8.00 το βράδυ, με τη συμμετοχή των τμημάτων του Οργανισμού: ΒΥΖΑΝΤΙΝΟΣ ΧΟΡΟΣ (Διεύθυνση: Γιάννης Κόττορος), Γ.Φ.Σ. ‘’ΕΜΜΕΛΕΙΑ’’ (Διεύθυνση: Αρετούσα Νικολοπούλου- Αλμπένα Πένκοβα), αλλά και Ορχήστρας Παραδοσιακής μουσικής, υπό τη γενική επιμέλεια, διδασκαλία και μουσική διεύθυνση του Διευθυντού του Εκκλησιαστικού Λυκείου Πατρών, καθηγητού Βυζαντινής Μουσικής και Πρωτοψάλτου, Γιάννη Κόττορου.
Η συναυλία θα είναι αφιερωμένη εξ ολοκλήρου στη μυσταγωγική Αγία και Μεγάλη Εβδομάδα, μέσα από τους Ύμνους της Εκκλησίας και τους θρήνους της Ελληνικής παράδοσης.
Κεντρικός ομιλητής θα είναι ο Σεβασμιώτατος Μητροπολίτης Πατρών κ.κ. Χρυσόστομος, ενώ θα λάβουν μέρος η διαπρεπής ηθοποιός και δασκάλα υποκριτικής του Τμήματος Θεατρικών Σπουδών του Πανεπιστημίου Πατρών, Βάσω Σακελλάρη (αφηγήσεις- θρήνους), και η γνωστή Υμνωδός- ερμηνεύτρια παραδοσιακού τραγουδιού, Ξένια Βέρρα. Στο ρόλο του αναγνώστη, ο Θεολόγος και μέλος του Βυζαντινού Χορού της ΠΟΛΥΦΩΝΙΚΗΣ, Λουκάς Καρτέρης
Στην Ορχήστρα θα λάβουν μέρος: Μανώλης Κόττορος (βιολί), Γιώργος Κοτσίνης (κλαρίνο, φλογέρα), Γιάννης Παναγιωτόπουλος (πολίτικη λύρα- ούτι), Γιάννης Τσεντούρος (κρουστά) και Κώστας Τσαρούχης (Κόντρα μπάσο).
Η είσοδος για το κοινό θα είναι ελεύθερη
Η συναυλία θα πραγματοποιηθεί με την υποστήριξη του ΟΡΓΑΝΙΣΜΟΥ ΛΙΜΕΝΟΣ ΠΑΤΡΩΝ και θα μεταδοθεί απ’ ευθείας ραδιοφωνικά, από την ΕΡΤ ΠΑΤΡΑΣ. ΜΕΓΑΣ ΧΟΡΗΓΟΣ θα είναι η εταιρεία CARNA και το IONIAN CHANNEL. Χορηγοί: ELITE- Πατραϊκή Χαρτοποιία, MIELE- Μιχαηλίδης, Κατάστημα ‘’Mπιζζζ!’’ και Εστιατόριο ‘’Αλάμπρα’’. Χορηγοί επικοινωνίας: οι εφημερίδες ΠΕΛΟΠΟΝΝΗΣΟΣ, ΣΥΜΒΟΥΛΟΣ ΕΠΙΧΕΙΡΗΣΕΩΝ, ΑΧΑΙΚΟΣ ΤΥΠΟΣ, ο τηλεοπτικός σταθμός LEPANTO T/V, οι ιστότοποι ΤΗΕ BEST, TEMPO 24, PATRAS EVENTS, JUNIORS CLUB και ο ραδιοφωνικός σταθμός ΑΝΤ1 RADIO PATRAS.
Πληροφορίες, στη Γραμματεία του Οργανισμού, Κορίνθου 280- Γούναρη, τηλ. 2610 222.248 και 2610 279.679, καθημερινά πρωί και απόγευμα. www.polyphonikipatras.gr

Συναυλία Θρησκευτικής Μουσικής
2016-04-20 21:00 | Ιερός Καθολικός Ναός του Άγιου Λουκά, Αγ. Λουκά 1 & Λεωφόρος Ηρακλείου, Ελλάδα
Η χορωδία του καλλιτεχνικού εργαστηρίου ¨Μαρσύας¨ υπο την διεύθυνση του μαέστρου Νίκου Καριώτη, πρόκειται να πραγματοποιήσει Συναυλία Θρησκευτικής Μουσικής, με Χορωδιακά έργα και άριες από την αναγέννηση ως τις ημέρες μας, την Τετάρτη στις 20 Απριλίου 2016 και ώρα 8:00 μ.μ. στον Ιερό Καθολικό Ναό του Άγιου Λουκά.
Η είσοδος για το κοινό είναι ελεύθερη.

Των Παθών και της Ανάστασης
2016-04-23 20:00 | Πολιτιστικό Κέντρο Δήμου Κηφισιάς, Αθήνα, Ελλάδα
…¨Των Παθών και της Ανάστασης¨ Βραδιά Θρησκευτικής Μουσικής πρόκειται να πραγματοποιηθεί, από την Μικτή Χορωδία Συλλόγου Υπαλλήλων Τραπέζης Ελλάδος, το Σάββατο στις 23 Απριλίου 2016 και ώρα 7:00 μ.μ. στο Πολιτιστικό Κέντρο Δήμου Κηφισιάς.
Διευθύνει ο Κώστας Ευαγγελάτος, στο πιάνο συνοδεύει η Ευγενία Βοτανοπούλου.
Η μουσική βραδιά είναι μια διοργάνωση του Καλλιτεχνικού και Πολιτιστικού Συλλόγου ¨Τροβαδούροι Κηφισιάς¨.
Η είσοδος για το κοινό είναι ελεύθερη.
Π Ρ Ο Γ Ρ Α ΜΜΑ

Adoramus Francesco Rosselli (γεν. 1520)
O Haupt voll Blut und Wunden (Choral από τα από τα «κατά Ματθαίον Πάθη») Johann S. Bach (1685 – 1750
Ave Verum Corpus Wolfgang Amadeus Mozart (1756-1787)
Gloria (από τη Misa Criolla) Ariel Ramirez (1921-2010) soli: Κώστας Μπιλίσης, Μάνος Σαρμπάνης, tenori
Ach großer König (Choral από τα «κατά Ιωάννην Πάθη») J. S. Bach.
Τρία αποσπάσματα από το Requiem , KV 626 του W.A Mozartβ.

α. introitus , solo: Χρυσάνθη Δενδρή, soprano
β. Kyrie
γ. Lacrimosa
7. La Vergine degli angeli (από την όπερα “La forza del Destino”)
Giuseppe Verdi solo:Λώρα Πετροπούλου, soprano
8. And the Glory of the Lord (από το ορατόριο «Μεσσίας»)
George F. Handel (1685-1789)
9. Ave Maria Frantz Schubert (1797 – 1828) solo:Λητώ Μεσσήνη, soprano
10. Cantique de Jean Racine Gabriel Faure (1845-1924)
11. Hallelujah (από το ορατόριο «Μεσσίας») George F. Handel

Μια βραδιά, δύο Ρέκβιεμ - πασχαλινή συναυλία με την "Ambitus"
2016-04-25 21:30 - 23:00 | Α’ Ελληνική Ευαγγελική Εκκλησία Αθηνών, Αμαλίας 50, Αθήνα, Ελλάδα
H Χορωδία “Ambitus” Λεοντείου Λυκείου Νέας Σμύρνης σάς προσκαλεί στην πασχαλινή συναυλία της με τίτλο “Μια βραδιά, δύο Ρέκβιεμ” στην Α Ελληνική Ευαγγελική Εκκλησία Αθηνών (Αμαλίας 50). Θα ερμηνευτούν τα έργα:
Requiem op. 48 – Gabriel Fauré
Requiem – John Rutter
Σοπράνο: Μαρία Μαυρομμάτη
Βαρύτονος: Ρωμανός Παπαδημητρίου
Βιολοντσέλο: Άγγελος Λιακάκης
Όμποε: Μαρία Σιφναίου
Πιάνο: Μιχάλης Χανός
Διδασκαλία – Διεύθυνση: Κατερίνα Βασιλικού
Η είσοδος είναι ελεύθερη

Το Requiem του W. A. Mozart στο Μαλλιαροπούλειο Δημοτικό Θέατρο Τρίπολης
2016-04-27 21:30 - 23:30 | Μαλλιαροπούλειο Δημοτικό Θέατρο Τρίπολης, Πλατεία Πετρινού, Τρίπολη, Ελλάδα
Η επιθυμία του ανθρώπου για μέθεξη με τον Θεό ανέκαθεν μετουσιωνόταν σε μελωδικό άκουσμα, οδηγώντας δημιουργούς και ακροατές στη λύτρωση μέσα από την τέχνη και τη μουσική. Ακόμα και οι νεκρώσιμες ακολουθίες ή οι πένθιμοι θρήνοι για το Θείο Πάθος στο χριστιανικό κόσμο αποκτούν μιαν υπερβατική διάσταση που πάντοτε συγκινούσε βαθιά τους πιστούς αλλά και το φιλόμουσο κοινό απανταχού της Γης. Μια από τις πλέον αριστουργηματικές συνθέσεις της δυτικοευρωπαϊκής θρησκευτικής μουσικής, το «Ρέκβιεμ» του Β. Α. Μότσαρτ θα παρουσιαστεί από την χορωδία “ΟΡΦΕΑΣ” Τρίπολης, για 2η συνεχόμενη χρονιά στην Τρίπολη, κατά τις πασχαλινές εκδηλώσεις του δήμου Τρίπολης.
Μεγάλη Τετάρτη, 27 Απριλίου 2016 | Τρίπολη
Μαλλιαροπούλειο Δημοτικό Θέατρο Τρίπολης, ώρα 20.30 | Είσοδος Ελεύθερη
Συμμετέχουν: Μυρσίνη Μαργαρίτη (soprano) | Ελένη Βουδουράκη (mezzo) | Γιάννης Φίλιας (tenor) | Τίμος Σιρλαντζής (basso)
Χορωδία “ΟΡΦΕΑΣ” Τρίπολης | Μουσική διδασκαλία Χριστίνα Αθανασοπούλου
Συνοδεύει συμφωνική ορχήστρα δωματίου
Διευθύνει ο Θεόδωρος Γ. Λεμπέσης

6ο Παγκόσμιο Φεστιβάλ Χορωδιών Μιούζικαλ
2016-05-06 - 2016-05-09 | Αίθουσα Τελετών Αριστοτελείου Πανεπιστημίου Θεσσαλονίκης, Εγνατίας, Θεσσαλονίκη, 546 36, Ελλάδα
ΠΡΟΣΚΛΗΣΗ_6ο ΦΕΣΤΙΒΑΛ
Η Χορωδία «ΚΟΡΑΗΣ» έχει την ιδιαίτερη χαρά να σας ανακοινώσει τη διοργάνωση του 6ου Παγκόσμιου Φεστιβάλ Χορωδιών Μιούζικαλ, το Μάιο του 2016, στη Θεσσαλονίκη.
Εάν έχετε αγαπήσει ή σας συγκινούν οι αθάνατες μελωδίες και ερμηνείες έργων Μιούζικαλ από το θέατρο και τον κινηματογράφο, εάν επιθυμείτε να μοιραστείτε μαζί με άλλους εραστές της πολυφωνικής μουσικής μοναδικές μουσικές εμπειρίες, ελάτε να συναντηθούμε στη Θεσσαλονίκη, από 6 έως 8 Μαΐου 2016 για να συμμετάσχετε στο 6ο Παγκόσμιο Φεστιβάλ Χορωδιών Μιούζικαλ.
Η παραμονή στη Θεσσαλονίκη – πολυπολιτισμική πόλη με ιστορική παρουσία πλέον των 2300 χρόνων – συγκεντρώνει όμως και ιδιαίτερο αρχαιολογικό και πολιτιστικό ενδιαφέρον και οι χορωδίες θα έχουν τη δυνατότητα να συνδυάσουν τη συμμετοχή τους στο Φεστιβάλ, με τη γνωριμία των πλούσιων ιστορικών μνημείων της πόλης.
To Φεστιβάλ είναι από τη γέννησή του αφιερωμένο στην Ειρήνη, τη Φιλία, τη Συνεργασία, τη Συναδέλφωση και την Αλληλεγγύη των λαών.
Ελάτε μαζί μας στην Παγκόσμια Γιορτή του Μιούζικαλ!
Π Ρ Ο Γ Ρ Α Μ Μ Α του Φ Ε Σ Τ Ι Β Α Λ
6 Μαΐου 2016, Παρασκευή
Άφιξη και υποδοχή των χορωδιών στη Θεσσαλονίκη, μετά το μεσημέρι.
20.00-22.30, Συναυλίες χορωδιών. Πρόγραμμα ελεύθερο.
Αίθουσα Τελετών Αριστοτελείου Πανεπιστημίου Θεσσαλονίκης.
7 Μαΐου 2016, Σάββατο
Ξενάγηση των χορωδιών στα αρχαία μνημεία και αξιοθέατα της πόλης.
11.30-13.30, Επίσημη Τελετή Έναρξης του Φεστιβάλ – Συναυλία με τη συμμετοχή όλων των χορωδιών.
Ωδείο Ρωμαϊκής Αγοράς.
20.00-22.30, Συναυλίες χορωδιών
Αίθουσα Τελετών Αριστοτελείου Πανεπιστημίου Θεσσαλονίκης.
8 Μαΐου 2016, Κυριακή
11.00-13.30, Συναυλίες χορωδιών. Πρόγραμμα ελεύθερο.
Αίθουσα Τελετών Αριστοτελείου Πανεπιστημίου Θεσσαλονίκης.
20.00-22.30, Συναυλίες χορωδιών
Αίθουσα Τελετών Αριστοτελείου Πανεπιστημίου Θεσσαλονίκης.
Λήξη του Φεστιβάλ. Gala και γλέντι με όλες τις φιλοξενούμενες χορωδίες.
9 Μαΐου 2016, Δευτέρα
Αναχώρηση των χορωδιών.
ΠΡΟΓΡΑΜΜΑ ΣΥΝΑΥΛΙΩΝ 6ου ΦΕΣΤΙΒΑΛ
Επικοινωνία:
Χορωδία «ΚΟΡΑΗΣ»
Αλκμήνης 53, 54249
Θεσσαλονίκη
Τηλ & Φαξ: 2310-309900 & 6942.487804
e-mail: choirkorais94@gmail.com worldfestival.musical@hotmail.com
Αναλυτικές πληροφορίες: Ιστοσελίδα Χορωδίας Κοραής

Συναυλία Θρησκευτικής Μουσικής
2016-05-11 21:30
Χορωδιακά Έργα και Άριες από την Αναγέννηση ως τις μέρες μας

4ο Φεστιβάλ Χορωδιών Συλλόγου Γυναικών Θρακομακεδόνων
2016-05-28 20:30 - 22:30 | Αίθουσα Εκδηλώσεων Δημαρχείου Αχαρνών, Φιλαδελφείας 87 και Αθάν. Μπόσδα, Αχαρναί, Ελλάδα
4Ο Φεστιβάλ Χορωδιών
ΧΟΡΩΔΙΕΣ ΠΟΥ ΣΥΜΜΕΤΕΧΟΥΝ

VOICE BOX μικτό φωνητικό σύνολο
Μικτή Χορωδία Διονύσου «Σεμέλη»
Μεικτή Χορωδία Συλλόγου Γυναικών Θρακομακεδόνων

28 ΜΑΪΟΥ 2016 – ώρα 19:30
ΑΙΘΟΥΣΑ ΕΚΔΗΛΩΣΕΩΝ ΔΗΜΑΡΧΕΙΟΥ ΑΧΑΡΝΩΝ
Φιλαδελφείας 87 και Αθαν. Μπόσδα
Είσοδος Ελεύθερη

Φεγγαράκι μου λαμπρό...
2016-06-10 22:00 - 2016-06-11 22:00 | Δημοτικό Θέατρο Απόλλων, Πάτρα, Ελλάδα
Μια βόλτα στο φεγγάρι μας ετοιμάζει την Παρασκευή 10 & το Σάββατο 11 Ιουνίου 2016 και ώρα 9μ.μ. στο Δημοτικό Θέατρο Απόλλων η τετράφωνη μεικτή χορωδία του Πανεπιστημίου Πατρών, πιστή στο ετήσιο ραντεβού της.
Η συναυλία με τη συνοδεία ορχήστρας και υπό τη διεύθυνση της Καλλιτεχνικής Διευθύντριας Λίνας Αλ. Γερονίκου , πραγματοποιείται στο πλαίσιο των πολιτιστικών εκδηλώσεων του Πανεπιστημίου και σε συνεργασία με το ΔΗ.ΠΕ.ΘΕ. Πάτρας.
Η είσοδος θα είναι ελεύθερη για το κοινό.
Κράτηση θέσης θα γίνεται από Τετάρτη 8 Ιουνίου στο ταμείο του θεάτρου 10-1μμ και 6-9μμ. στο τηλ. 2610 273613
Χορηγοί της εκδήλωσης: Ποτοποιία Camari – Σπύρος Κούτουλας &ΣΙΑ ΟΕ, Εφημερίδα Πελοπόννησος, Ηλεκτρονική Πύλη The Best, ραδιοφωνικοί σταθμοί ΕΡΑ Πάτρας και UpFM.

Πέντε Αιώνες Χορωδιακής Μουσικής
2016-07-02 21:30 | Αρχαίο Θέατρο Μεσσήνης, Ελλάδα
Η Μικρή Ορχήστρα & Μικτή Χορωδία του Ωδείου Kodály, υπο την διεύθυνση του μαέστρου Μιχάλη Πατσέα, θα πραγματοποιήσει εκδήλωση <<Πέντε Αιώνες Χορωδιακής Μουσικής>>, στο Αρχαίο Θέατρο Μεσσήνης, το Σαββάτο 2 Ιουλίου 2016 και ώρα 8.30μ.μ.
Η Μικρή Λειτουργία σε Ρε μείζονα του Mozart πλαισιωμένη από θρησκευτικά και κοσμικά έργα από εννιά ευρωπαϊκές χώρες, για τετράφωνη χορωδία.
Η είσοδος για το κοινό είναι ελεύθερη.
Οργάνωση: Φίλοι του Μουσείου Τάκη Κατσουλίδη
Συμμετέχει ο Δήμος Μεσσήνης

34th International Choral Festival of Preveza - 22nd International Choral Competition of Sacred Music
2016-07-07 - 2016-07-11 | Ανώνυμος Χώρος Διεξαγωγής, Πρέβεζα, Ελλάδα
Dear friends,
The office is back in action this morning and so we want to wish all our friends across the world a Happy New Year! We are thrilled to announce that there is enough time to get your applications in for the 34th International Choral Festival of Preveza that will be held in the city of Preveza, Greece from 7th to 10th of July 2016. The first choirs have already applied…
For further information please visit us at http://prevezafest.blogspot.gr

Sincerely yours,
On behalf of the Organizing Committee

Kosmas Koronaios
Festival commissioner

P. S. Next editions:
35th International Choral Festival of Preveza – 23rd International Choral Competition of Sacred Music PREVEZA – 6 – 9 July 2017
36th International Choral Festival of Preveza – 24th International Choral Competition of Sacred Music PREVEZA – 5 – 8 July 2018

7ο Φεστιβάλ Green Theater - Η Βυζαντινή Παραδοσιακή Χορωδία «Θεόδωρος Φωκαεύς» στη Νεμέα
2016-07-15 22:00 - 2016-07-17 22:00 | θέατρο Αρχαίων Κλεωνών Νεμέας, Νεμέα, Ελλάδα
Στo πλαίσιο του 7ου Φεστιβάλ Green Theater 2016 , στο θέατρο Αρχαίων Κλεωνών Νεμέας, πραγματοποιείται στις 15, 16 και 17 Ιουλίου τριήμερο αφιέρωμα στην Ψαλτική Τέχνη, με τη συνεργασία και επιστημονική επιμέλεια του Καθηγητή του Εθνικού και Καποδιστριακού Πανεπιστημίου Αθηνών κ. Αχιλλέα Χαλδαιάκη.
Στο τριήμερο αυτό φεστιβάλ θα ερμηνευτούν βυζαντινοί ύμνοι από δέκα βυζαντινές χορωδίες, τις αντιπροσωπευτικότερες της Πελοποννήσου, ενώ θα συμμετέχουν μία παιδική χορωδία από την Καλαμάτα και μια μικτή Θρησκευτική χορωδία από την Πάτρα.
Στην συγκεκριμένη χορωδιακή συνάντηση έχει τιμητικά επιλεγεί να συμμετέχει και η Βυζαντινή – Παραδοσιακή χορωδία Πατρών με 40μελή αποστολή, με χοράρχη τον Καθηγητή Βυζαντινής μουσικής και Πρωτοψάλτη του Ι.Ν. Αγίας Σοφίας Πατρών κ. Χαράλαμπο Θεοτοκάτο.
Ο Βυζαντινός χορός, θα αποδώσει την Κυριακή 17 Ιουλίου το βράδυ, ένα μουσικό πρόγραμμα 20 περίπου λεπτών, το οποίο περιλαμβάνει αντιπροσωπευτικά κομμάτια απ’ όλα τα είδη του Βυζαντινού μέλους.
Η είσοδος για το κοινό θα είναι ελεύθερη.

«Πανσελήνου Προεόρτια» από την Χορωδία «ΟΡΦΕΑΣ» Τρίπολης
2016-08-17 22:30
Ο Φιλοτεχνικός Όμιλος Τρίπολης, σε συνεργασία με την Χορωδία «ΟΡΦΕΑΣ» Τρίπολης, την Θεατρική Ομάδα Τρίπολης και τον Σύλλογο Εκδρομέων Τρίπολης, διοργανώνουν μουσική εκδήλωση με τίτλο «Πανσελήνου Προεόρτια». Μια μέρα πριν την Αυγουστιάτικη Πανσέληνο, μια καλοκαιρινή βραδιά υπό το φως του φεγγαριού, στο μαγευτικό άλσος του Προφήτη Ηλία, με τραγούδια και κείμενα που εξυμνούν τον έρωτα και το φεγγάρι.
Τετάρτη 17 Αυγούστου, στις 9.30μ.μ. | Εξωκλήσι Αη-Λια, 3ο χλμ. Παλ.Εθν. Οδού Τρίπολης – Καλαμάτας
Συμμετέχουν οι: Glitter Grotesque (live jazz band) με τους: Ιωάννα Noir Ζαχαροπούλου | Φωνή Γιώργος Λαγογιάννης | Πλήκτρα /φωνητικά Θανάσης Γκιουλέας | Κοντραμπάσο Τόλης Γούλας | Τύμπανα
Xορωδία “ΟΡΦΕΑΣ” Τρίπολης Φωτάκου 10, ΤΡΙΠΟΛΗ | T: 2710224622 | @: info@orfeastripolis.gr www.orfeastripolis.gr
Μέλος ΔΙΕΘΝΟΥΣ ΔΙΚΤΥΟΥ ΑΡΚΑΔΙΑ | Στέγης Ελληνικών Χορωδιών | Ένωσης Χορωδιών Ελλάδος International Federation of Choral Music European Choral Association | EUROPA CANTAT
Χορωδίας “ΟΡΦΕΑΣ” Τρίπολης – φωνητικό σύνολο, υπό τη διεύθυνση της μαέστρου Χριστίνας Αθανασοπούλου. Πιάνο: Γιώργος Μιχαλόπουλος
Διαβάζουν τα μέλη της Θεατρικής Ομάδας Τρίπολης Αντωνία Μπαντούνα και Θοδωρής Αρτόπουλος .
Η είσοδος για το φιλόμουσο κοινό είναι ελεύθερη.
Χορηγοί της εκδήλωσης οι Γιάννης Μπουζέτος – Galerie de Beauté [Τάσου Σεχιώτη 7], Ράνια Δεληγιάννη – Παπαζαχαρία – Neoset [Eλευθερίου Βενιζέλου 6] Αθανασία Κωνσταντίνου, Φωτοτυπίες – Μηχανές Γραφείου [Ουάσιγκτον 4]

ΣΕΜΙΝΑΡΙΟ Διεύθυνσης Χορωδίας & Μουσικοπαιδαγωγικού Συστήματος Kodály
2016-10-16 16:00 - 21:00 | Αίθουσα Ελληνογερμανικού Συλλόγου «Φιλαδέλφεια», Κριεζή 64 και Μονεμβασιάς, Πολύδροσο Αμαρουσίου, 15125, Ελλάδα
ΔΩΡΕΑΝ ΣΕΜΙΝΑΡΙΟ Διεύθυνσης Χορωδίας
& Μουσικοπαιδαγωγικού Συστήματος Kodály
.
Η Σχολή Διεύθυνσης Χορωδίας του Ωδείου Κόνταλυ
και το Ελληνικό Ινστιτούτο Kodály, διοργανώνει
Εισαγωγικό Σεμινάριο Διεύθυνσης Χορωδίας
& Μουσικοπαιδαγωγικού Συστήματος Kodály
την Κυριακή 16 Οκτωβρίου 2016, 3 – 8 μ.μ.
.
στην Αίθουσα Ελληνογερμανικού Συλλόγου «Φιλαδέλφεια»
(Κριεζή 64 και Μονεμβασιάς, Πολύδροσο Αμαρουσίου, 15125)
[ΧΑΡΤΗΣ http://goo.gl/maps/Oyh5v]
.
Διδάσκει ο μαέστρος Μιχάλης Πατσέας,
τ. Πρόεδρος της Διεθνούς Εταιρείας Kodály,
μέλος του Δ.Σ. της Στέγης Ελληνικών Χορωδιών,
καθηγητής Διεύθυνσης Χορωδίας επί 27 χρόνια,
πρόεδρος και μέλος Επιτροπών Διεθνών Χορωδιακών Διαγωνισμών.
.
Η συμμετοχή είναι ΔΩΡΕΑΝ
σε όσους εγγραφούν μέχρι και την 15η Οκτωβρίου,
– στέλνοντας e-mail στο info@kodaly.gr
– ή στέλνοντας SMS στο 6942488794
και αναφέροντας:
“Επιθυμώ να συμμετάσχω Δωρεάν στο Σεμινάριο της 16/10/2016.
Επώνυμο – Όνομα – κινητό – email – επάγγελμα – μουσικές γνώσεις“
.
Σε κάθε άλλη περίπτωση η συμμετοχή είναι 20 €.
Στούς συμμετέχοντες θα δοθούν βεβαιώσεις.
.
Όσοι ενδιαφέρονται για τις τακτικές σπουδές στην
Διεύθυνση Χορωδίας (για δίπλωμα αναγνωρισμένο από το κράτος)
ή / και στα Παιδαγωγικά Μουσικής (Σύστημα Kodály)
καλούνται να παρευρεθούν σε αυτό το εισαγωγικό Σεμινάριο.

3ο Σεμινάριο Χορωδιακής Μουσικής: Φωνητική Τεχνική και Διεύθυνση Χορωδίας
2016-11-25 - 2016-11-28 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
Αναλυτικές πληροφορίες: http://www.stegi-chorus.gr/3%CE%BF-%CF%83%CE%B5%CE%BC%CE%B9%CE%BD%CE%AC%CF%81%CE%B9%CE%BF-%CF%87%CE%BF%CF%81%CF%89%CE%B4%CE%B9%CE%B1%CE%BA%CE%AE%CF%82-%CE%BC%CE%BF%CF%85%CF%83%CE%B9%CE%BA%CE%AE%CF%82/

Στέφανος Κορκολής σε έργα Μίκη Θεοδωράκη
2017-02-04 20:30 | Συνεδριακό και Πολιτιστικό Κέντρο Πανεπιστημίου Πατρών, Λ. Ιπποκράτους, Πανεπιστημιούπολη Ρίου, Πάτρα, Ρίο, 26504, Ελλάδα
Μεγάλη συναυλία-αφιέρωμα στον εθνικό μας συνθέτη ΜΙΚΗ ΘΕΟΔΩΡΑΚΗ, με το γενικό τίτλο ‘’Συνάντηση’’, ετοιμάζει η ΠΟΛΥΦΩΝΙΚΗ, για τις 4 Φεβρουαρίου, στις 8.30 το βράδυ, στο Συνεδριακό και Πολιτιστικό Κέντρο Πανεπιστημίου Πατρών.
Ο διάσημος πιανίστας και συνθέτης ΣΤΕΦΑΝΟΣ ΚΟΡΚΟΛΗΣ θα παρουσιάσει έργα του ΜΙΚΗ, τα οποία θα ερμηνεύσει η μοναδική ΣΟΦΙΑ ΜΑΝΟΥΣΑΚΗ, ενώ στη συναυλία, θα μετάσχουν και οι χορωδίες της ‘’ΠΟΛΥΦΩΝΙΚΗΣ’’, ΜΙΚΤΗ [Διεύθυνση: Σταύρος Σολωμός, πιάνο: Λούση Χριστοδούλου], ΝΕΑΝΙΚΗ [Διεύθυνση: Δήμητρα Πίτσου, πιάνο: Αλμπένα Πενκόβα], ΠΑΙΔΙΚΗ [Διεύθυνση: Αρετούσα Νικολοπούλου, πιάνο: Μαρίνα Μυλωνά].
Μεγάλος χορηγός: WEST AE. Aργυροί χορηγοί: Ι.ΙΕΚ ΒΕΡΓΗ, DUR, Χορηγοί: ART GROUP- Κομμωτήριο-Κορίνθου 211, ΜΠΙΚΟΣ ΑΛΕΞΑΝΔΡΟΣ- ξύλινα δάπεδα, Laminate, ΦΩΤΕΙΝΗ- γάμος, βάπτιση. Χορηγοί επικοινωνίας της συναυλίας: Εφημερίδες: Πελοπόννησος, trip, Σύμβουλος Επιχειρήσεων, Αχαϊκός Τύπος, Ναυπακτία Press, Ιστοσελίδες: pelop.gr, tempo24.gr, patras events.gr, patranews.gr, artsNculture.gr, AchaiaNews.gr, Patratv.gr, juniors club.gr, Ραδιοφωνικοί Σταθμοί: ΕΡΤ Πάτρας, ΑΝΤ1 Radio PATRAS, Lepanto radio, ΑLPHA PATRAS, TOP FM, ΡΥΘΜΟΣ, Radio 91,5,Τηλεοπτικοί Σταθμοί: LEPANTO, ΙΟΝΙΑΝ, BESTtv.
Η προπώληση των εισιτηρίων €13 [ανάριθμα για πλατεία και εξώστη] γίνεται από τα καταστήματα ‘’discover YOUR WAY’’, Οπτικά ‘’ΚΑΡΑΜΟΥΖΗΣ’’, Βιβλιοπωλείο ‘’Ροδόπουλος’’, LOAD Πανεπιστημιακό βιβλιοπωλείο [Πάρκο Ειρήνης, Πανεπιστήμιο] και στα γραφεία της ΠΟΛΥΦΩΝΙΚΗΣ [τηλ. 2610 279.679 και 2610 222.248, καθημερινά πρωί και απόγευμα].
ΣΤΕΦΑΝΟΣ ΚΟΡΚΟΛΗΣ
Γεννήθηκε στην Αθήνα. Σε ηλικία 5 ετών χαρακτηρίστηκε «παιδί θαύμα» για την δεξιοτεχνία του στο πιάνο και την αυτοσχεδιαστική του δεινότητα.
Πήρε το δίπλωμά του από το Ωδείο Αθηνών και ​ταξίδεψε στο Παρίσι με υποτροφία του Γαλλικού κράτους, όπου παρακολούθησε ταυτόχρονα μαθήματα σύνθεσης, ενορχήστρωσης, διεύθυνσης ορχήστρας και μουσικής κινηματογράφου.
Αμέσως διακρίθηκε και στη Γαλλία, αλλά και στα περισσότερα μέρη του κόσμου, τόσο για τις δικές του κλασσικές συνθέσεις, όσο και για τις ερμηνείες του, ενώ συνεργάστηκε με τα μεγαλύτερα ονόματα της διεθνούς μουσικής σκηνής και δισκογραφίας.
Ο Στέφανος Κορκολής, έχει δώσει πάνω από 5000 συναυλίες, έχει πουλήσει πάνω από 1.000.000 δίσκους, και είναι ​επίσημα πρεσβευτής της μουσικής του Μίκη Θεοδωράκη παγκοσμίως.
ΣΟΦΙΑ ΜΑΝΟΥΣΑΚΗ
Γεννήθηκε το 1995 στα Χανιά της Κρήτης. Σε συνεργασία με τον Στέφανο Κορκολή, ο οποίος και την ανακάλυψε, ερμήνευσε σημαντικά τραγούδια με τον δικό της μοναδικό τρόπο, σε σημαντικούς χώρους, όπως το Μέγαρο Μουσικής Αθηνών και Θεσσαλονίκης, στο μικρό θέατρο την αρχαίας Επιδαύρου, στην Ακαδημία Chopin στην Βαρσοβία, και πρόσφατα στο Παρίσι. Ήδη στα τρία χρόνια παρουσίας της, έχει δύο διπλούς χρυσούς δίσκους ερμηνεύοντας έργα του Μίκη Θεοδωράκη, ο οποίος και την αποκάλεσε δημοσίως « αποκάλυψη μεγατόνων».

Ηλίας Ανδριόπουλος «Ο Φιλόπατρις»
2017-03-07 21:30
Την Τρίτη, 7 Μαρτίου 2017 στις 9:30 μ.μ. στον ΙΑΝΟ, Σταδίου 24 θα γίνει η παρουσίαση του νέου cd του Ηλία Ανδριόπουλου “Ο Φιλόπατρις”, όπου η Χορωδία “Σύγχρονη Έκφραση”, ερμηνεύει 11 παλαιά και νέα τραγούδια του Ηλία Ανδριόπουλου. Σε δύο από αυτά συμμετέχει ο Μανώλης Μητσιάς και σε άλλα τρία ο διεθνούς φήμης βαρύτονος Τάσης Χριστογιαννόπουλος. Για το cd αυτό θα μιλήσουν ο Μίλτος Λογιάδης, ο Νότης Μαυρουδής, ο Γιώργος Μονεμβασίτης και ο Ηλίας Λογοθέτης. Ο Τάσης Χριστογιαννόπουλος δυστυχώς δεν θα παρευρεθεί για να τραγουδήσει ζωντανά μπροστά σας. Θα ακουστεί όμως χαρακτηριστικό κομμάτι όπου κρατάει με τη φωνή του τη σολιστική γραμμή και τον συνοδεύει η Χορωδία “Σύγχρονη Έκφραση”, η οποία θα εκτελέσει ζωντανά χαρακτηριστικά κομμάτια που περιλαμβάνονται στο cd. Η εκδήλωση θα κλείσε με ζωντανή εκτέλεση δύο τραγουδιών με τη συμμετοχή του Μανώλη Μητσιά και τη Χορωδία μας.
Τη Χορωδία “Σύγχρονη Έκφραση” διευθύνει ο Θωμάς Λουζιώτης, που έχει κάνει όλες τις εναρμονίσεις και ενορχηστρώσεις των τραγουδιών.
Η είσοδος είναι ελεύθερη για το κοινό.

Cantelena's Festival #1 The Sound of Choirs
2017-03-18 19:30 | Συνεδριακό και Πολιτιστικό Κέντρο Πανεπιστημίου Πατρών, Λ. Ιπποκράτους, Πανεπιστημιούπολη Ρίου, Πάτρα, Ρίο, 26504, Ελλάδα
H «Cantelena Χορωδία Πάτρας» διοργανώνει με την υποστήριξη του Πανεπιστημίου Πατρών
το 1ο Cantelena’s Festival The Sound of Choirs
το Σάββατο 18 Μαρτίου 2017 στο Συνεδριακό Κέντρο του Πανεπιστημίου Πατρών,
ώρα 19:30.
Προσκεκλημένες είναι δυο φημισμένες και πολυβραβευμένες χορωδίες: η Παιδική Χορωδία του Μεγάρου Μουσικής «Rosarte» και η Παιδική Χορωδία «Αρμονία» Πρέβεζας που μαζί με την Cantelena θα ερμηνεύσουν μελωδίες από το σύγχρονο χορωδιακό ρεπερτόριο.

Η «Rosarte» έχει 15 χρόνια πορείας υπό τη διεύθυνση της Ρόζης Μαστροσάββα. Αποτελείται από 230 επίλεκτα παιδιά ηλικίας 6 έως 19 ετών και σε κάθε της εμφάνιση αποσπά διθυραμβικές κριτικές από ανθρώπους του Πνεύματος και της Τέχνης, τόσο στην Ελλάδα όσο και στο εξωτερικό. Έχει χαράξει μία σπουδαία πορεία στο καλλιτεχνικό στερέωμα έχοντας κερδίσει πολλές σημαντικές διεθνείς διακρίσεις ενώ συνεργάζεται σε συναυλίες με όλες τις συμφωνικές ορχήστρες και τις επαγγελματικές χορωδίες της χώρας μας.

Η Παιδική Χορωδία «Αρμονία» Πρέβεζας ιδρύθηκε το 1983 στην Πρέβεζα έχοντας αποσπάσει σειρά βραβείων στην Ελλάδα και στο εξωτερικό σε διεθνείς χορωδιακούς διαγωνισμούς. Έχει αναδειχθεί δυο φορές ως η «Καλύτερη Ελληνική Παιδική Χορωδία» στο Διεθνές Χορωδιακό Φεστιβάλ Αθηνών και έχει συνεργαστεί με αναγνωρισμένα μουσικά σύνολα. Την Χορωδία διευθύνει η Ανέλια Στεφάνοβα

Η «Cantelena Χορωδία Πάτρας» υπό τη διεύθυνση της Ελένης Παπαδοπούλου – Αραβαντινού, ξεκίνησε την διαδρομή της στα πολιτιστικά δρώμενα της Πάτρας τον Σεπτέμβριο του 2016. Στην χορωδία λειτουργούν τέσσερα τμήματα (Χορωδία Νέων, Παιδική Χορωδία καθώς και δύο προπαρασκευαστικά τμήματα Junior και Pre-Junior)
Στόχος της Cantelena είναι η ενίσχυση της Χορωδιακής Εκπαίδευσης στη χώρα μας με σύγχρονο, καινοτόμο τρόπο καθώς και η διάδοση της χορωδιακής μουσικής με την πραγματοποίηση συναυλιών σε συνεργασία με πολιτιστικούς φορείς στην Ελλάδα και στο εξωτερικό (σε εκδηλώσεις όπως κοντσέρτα, όπερα, χορωδιακά φεστιβάλ).
Προσδοκία όλων μας είναι ότι η πολιτιστική αυτή δράση θα συμβάλλει στην καλλιέργεια της χορωδιακής τέχνης και θα βρει θερμή ανταπόκριση τόσο από την Μουσική Κοινότητα, όσο και από την τοπική κοινωνία.

Τιμές εισιτηρίων:
5 ευρώ (για φοιτητές, παιδιά)
10 ευρώ (γενική είσοδος)
Διάθεση εισιτηρίων:
Cantelena Χορωδία Πάτρας (Μαιζώνος 159, ώρες: 11:00-13:30 & 18:00-21:00)
Discover YOUR WAY (Πατρέως 30, τηλ.: 2610624916)

Χορηγοί εκδήλωσης: ΓΕΦΥΡΑ Α.Ε., PORTO RIO HOTEL, MITRELIS-Διεθνείς Μεταφορές, bath+tiles-ARAVANTINOS, AMPATANGELOU-English courses, INTERAMERICAN, talks-catering, MARK AaLEN, WINE CENTER A.E.,
Β.ΒΛΑΣΤΑΡΑΣ- τεχνική εταιρεία, ΚΑΤΣΑΡΟΣ ΜΕΓΑΚΛΗΣ- εμπορία γεωργικών εφοδίων ΚΑΤΩ ΑΧΑΪΑ.
Χορηγοί επικοινωνίας: dete.gr, thebest.gr, Patrastv, Patras Events

Πληροφορίες: Cantelena Χορωδία Πάτρας,
Τηλ.: 2610 273668, choir@cantelena.gr Ελένη Παπαδοπούλου – Αραβαντινού

ΙμChor
2017-03-22 19:30
στο Μουσείο Μπενάκη

Όταν ο Παπαϊωάννου εμπνεύστηκε από τον Μυριβήλη. ΦΙΛΑΡΜΟΝIA ΟΡΧΗΣΤΡΑ ΑΘΗΝΩΝ
2017-03-22 20:00 - 22:00 | Χώρος Τέχνης και Πολιτισμού «Άρτεμις», Πυθαγόρα 8, Άλιμος, Αθήνα, Ελλάδα
Με μια συναυλία αφιερωμένη σε συνθέτες και έργα της Ελληνικής Εθνικής Σχολής συνεχίζεται η πορεία της Φιλαρμόνιας Ορχήστρας Αθηνών. Η συναυλία εγκαινιάζει τις 13ες Ελληνικές Μουσικές Γιορτές, ένα θεσμό που ξεκίνησε πριν από 13 χρόνια με πρωτοβουλία του Μαέστρου και Καλλιτεχνικού ∆ιευθυντή της Φιλαρμόνιας, Βύρωνα Φιδετζή, και παρουσιάζει κάθε χρόνο την άνοιξη μια μεγάλη σειρά συναυλιών αποκλειστικά με έργα Ελλήνων συνθετών, πολλά εκ των οποίων σε πρώτες παγκόσμιες εκτελέσεις.
Η νέα συναυλία της Φιλαρμόνιας θα παρουσιάσει έργα χαρακτηριστικά δύο περιόδων της Ελληνικής Εθνικής Σχολής, με ξεχωριστό ελληνικό χρώμα, που χρησιμοποιούν τους μελωδικούς τρόπους, τους ρυθμούς και την ατμόσφαιρα του λαϊκού μας πολιτισμού.
Σολίστ:
Χάρης Χατζηγεωργίου, βιολί – Τζούλια Σουγλάκου, υψίφωνος
Μικτή Χορωδία Εθνικού Ωδείου (διεύθυνση Σπύρος Κλάψης) – Χορωδία “Ambitus” Λεοντείου Λυκείου Νέας Σμύρνης (διεύθυνση Κατερίνα Βασιλικού)
Μουσική διεύθυνση: Βύρων Φιδετζής
αφίσα εκδήλωσης

Τραγουδάμε Μάνο Χατζιδάκι
2017-03-26 21:00
Κερκυραϊκή Καντάδα & Μαντολινάτα
26/3, Κέρκυρα

Ελεύθεροι Πολιορκημένοι
2017-04-07 - 2017-04-08
Μετά την πρόσφατη συνεργασία με τον κορυφαίο πιανίστα Στέφανο Κορκολή, νέα συνεργασία ετοιμάζει η ΠΟΛΥΦΩΝΙΚΗ, αυτή τη φορά με το διάσημο Έλληνα συνθέτη ΓΙΑΝΝΗ ΜΑΡΚΟΠΟΥΛΟ.
Ο εκ των κορυφαίων συνθετών της νεοελληνικής μουσικής, προσκάλεσε την 70μελή ΜΙΚΤΗ ΧΟΡΩΔΙΑ του Οργανισμού [Διεύθυνση: Μο Σταύρος Σολωμός, πιάνο: Λούση Χριστοδούλου], προκειμένου να ερμηνεύσει υπό τη διεύθυνση του, το αριστουργηματικό του έργο: ‘’Ελεύθεροι Πολιορκημένοι’’ του εθνικού μας ποιητή, Διονυσίου Σολωμού, γεγονός που αποτελεί ιδιαίτερη τιμή για τον Οργανισμό της ΠΟΛΥΦΩΝΙΚΗΣ αλλά και της ίδιας της Πάτρας.
Η ερμηνεία του συγκλονιστικού στίχου του Σολωμού, σε συνδυασμό με την εμπνευσμένη μουσική του Μαρκόπουλου, θα πραγματοποιηθεί στην Ιερά Πόλη του Μεσολογγίου, την Παρασκευή 7 Απριλίου, στο φυσικό χώρο της αναφορά του έργου, μπροστά από τα τείχη της μαρτυρικής πόλεως, στο πλαίσιο των Εορτών, που πραγματοποιούνται κάθε χρόνο, σε μνήμη και τιμή της Ηρωικής Εξόδου της Φρουράς των ‘’Ελεύθερων Πολιορκημένων’’.
Στην ερμηνεία του έργου θα μετάσχουν η Ορχήστρα του συνθέτη ‘’Παλίντονος Αρμονία’’, οι καταξιωμένοι σολίστ Λάκης Χαλκιάς, Κώστας Μακεδόνας και Γιώργος Ζερβάκης και η Χορωδία Μεσολογγίου.

Τραγουδώντας για το Μουσείο (Σπάρτη)
2017-04-08 21:30
Το Μουσείο Ελιάς και Ελληνικού Λαδιού
γιορτάζει τα δέκατα τέταρτα γενέθλιά του
με το Μουσικό Όμιλο Σπάρτης

Tο Πολιτιστικό Ίδρυμα Ομίλου Πειραιώς (ΠΙΟΠ), γιορτάζει τα δέκατα τέταρτα γενέθλια του Μουσείου Ελιάς και Ελληνικού Λαδιού, στη Σπάρτη, με μια σειρά επετειακών εκδηλώσεων για μικρούς και μεγάλους. Στο ξεκίνημά τους, το Σάββατο 8 Απριλίου στις 8.30 μ.μ. σας καλεί στην εκδήλωση «Τραγουδώντας για το Μουσείο», παρουσιάζοντας τον Μουσικό Όμιλο Σπάρτης.
Η τετράφωνη μικτή χορωδία του Μ.Ο.Σ., με τη συνοδεία της Μαρίας Βελμάχου στο πιάνο, και υπό τη διεύθυνση του μαέστρου, συνθέτη και καθηγητή ανωτέρων θεωρητικών μουσικής Νίκου Καριώτη, θα πλημμυρίσει τους χώρους του Μουσείου με εκκλησιαστικές, παραδοσιακές και σύγχρονες μελωδίες, ερμηνεύοντας ένα μουσικό πρόγραμμα εναρμονισμένο και με την κατανυκτική ατμόσφαιρα της Μεγάλης Εβδομάδας που ακολουθεί.

Η συμμετοχή στην εκδήλωση είναι δωρεάν.

Μουσείο Ελιάς και Ελληνικού Λαδιού
Όθωνος-Αμαλίας 129, Σπάρτη 231 00
Τ: 27310 89315 | www.piop.gr

Ελληνικές Μουσικές Γιορτές 2017
2017-04-09 21:00
Κυριακή των Βαΐων 9 Απριλίου, 8.00 μ.μ.
στην Αίθουσα Τέχνης και Πολιτισμού «Άρτεμις», Πυθαγόρα 8, Άλιμος
Παγκόσμια Πρώτη Εκτέλεση του έργου Missa pro Defunctis (Requiem 1889 )
του λίγο γνωστού Έλληνα Ρομαντικού συνθέτη Δημήτρη Λιάλιου (1869-1940).
